CELEX: 32005R1074
Language: sl
Date: 2005-07-07 00:00:00
Title: Uredba Komisije (ES) št. 1074/2005 z dne 7. julija 2005 o spremembi Uredbe (ES) št. 1227/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin

8.7.2005   
            
            
               SL
            
            
               Uradni list Evropske unije
            
            
               L 175/12
            
         UREDBA KOMISIJE (ES) št. 1074/2005
   z dne 7. julija 2005
   o spremembi Uredbe (ES) št. 1227/2000 o določitvi podrobnih pravil za izvajanje Uredbe Sveta (ES) št. 1493/1999 o skupni ureditvi trga za vino v zvezi z obsegom vinogradniških površin
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino (1) in zlasti člena 15 Uredbe,
   ob upoštevanju naslednjega:
   
               (1)
            
            
               Za uskladitev programa pomoči Skupnosti v vseh kmetijskih sektorjih je treba spremeniti pravila na področju vinogradništva glede dovoljenega odstopanja v zvezi s sistemom za prestrukturiranje in preusmeritev vinogradov.
            
         
               (2)
            
            
               Ta sprememba predstavlja veliko upravno breme. Ker se vinsko leto začne 1. avgusta vsako leto, je treba predvideti uporabo te uredbe za odobrene zahtevke za pomoč od 1. avgusta 2005.
            
         
               (3)
            
            
               Člena 16 in 17 Uredbe Komisije (ES) št. 1227/2000 (2) določata pravila za financiranje sistema za prestrukturiranje in preusmeritev.
            
         
               (4)
            
            
               Za finančno leto 2005 so bila finančna sredstva državam članicam dodeljena z Odločbo Komisije 2004/687/ES z dne 6. oktobra 2004 o določitvi okvirne dodelitve finančnih sredstev državam članicam glede na določeno število hektarjev, za prestrukturiranje in preusmeritev vinogradov v tržnem letu 2004/2005 v skladu z Uredbo Sveta (ES) št. 1493/1999 (3).
            
         
               (5)
            
            
               Pravila členov 16 in 17 Uredbe (ES) št. 1227/2000 še posebej določajo, da se sredstva, dodeljena državi članici, ki ni imela ustreznih dejanskih in plačanih stroškov do 30. junija, prerazporedijo državam članicam, ki imajo dejanske in plačane stroške enake znesku njihove dodelitve. Pravila prav tako določajo zmanjšanje zneskov, dodeljenih državam članicam za naslednje finančno leto, če so njihovi dejanski stroški do 30. junija nižji od 75 % zneska začetnih dodeljenih sredstev.
            
         
               (6)
            
            
               Nekatere države članice, za katere je vinsko leto 2004/2005 prvo leto izvajanja sistema za prestrukturiranje in preusmeritev, imajo pri njegovem izvajanju težave. Uporaba pravil, določenih v členih 16 in 17 Uredbe (ES) št. 1227/2000, bi za te države članice povzročila prekomerno znižanje sredstev, ki so na voljo za prestrukturiranje in preusmeritev v tem finančnem letu in naslednjem.
            
         
               (7)
            
            
               Zato se je treba prehodno in za vinsko leto 2004/2005 izogniti tem prekomernim znižanjem tako, da se predvidi možnost ponovne dodelitve sredstev, v ustreznih mejah, za katera niso nastali ustrezni stroški ali niso bili plačani do 30. junija 2005, državam članicam, ki do tega datuma še niso v celoti izkoristile dodeljenih sredstev in za katere vinsko leto 2004/2005 predstavlja prvo leto izvajanja sistema za prestrukturiranje in preusmeritev.
            
         
               (8)
            
            
               Podobna določba je začela veljati leta 2001 za prvo leto izvajanja sistema za prestrukturiranje in preusmeritev vinogradov. Glede na to, da so prizadevanja držav članic, za katere je vinsko leto 2004/2005 prvo leto izvajanja tega sistema, pomembnejša od prizadevanj, ki so bila zabeležena za nekatere države članice v vinskem letu 2000/2001, mora biti možnost ponovne dodelitve sredstev določena na višji ravni, kot je bila možnost, uporabljena leta 2001.
            
         
               (9)
            
            
               Uredbo (ES) št. 1227/2000 je zato treba spremeniti.
            
         
               (10)
            
            
               Ukrepi, predvideni s to uredbo, so v skladu z mnenjem Upravljalnega odbora za vino –
            
         SPREJELA NASLEDNJO UREDBO:
   Člen 1
   Uredba (ES) št. 1227/2000 se spremeni:
   
               1.
            
            
               Člen 15(4) se nadomesti z naslednjim besedilom:
               „4.   Za uporabo tega člena se pri preverjanju zadevnih površin dovoli 5 % odstopanje.
               Dovoljeno odstopanje iz prvega pododstavka ne velja za izplačila pomoči.“
            
         
               2.
            
            
               Člen 15a(3) se nadomesti z naslednjim besedilom:
               „3.   Za uporabo tega člena se pri preverjanju zadevnih površin dovoli 5 % odstopanje.
               Dovoljeno odstopanje iz prvega pododstavka ne velja za izplačila pomoči.“
            
         
               3.
            
            
               Členu 17 se doda naslednji odstavek 9:
               „9.   Glede finančnega leta 2005:
               
                           (a)
                        
                        
                           vsaka država članica, za katero vinsko leto 2004/2005 predstavlja prvo leto izvajanja sistema za prestrukturiranje in preusmeritev in ki Komisiji v skladu s členom 16(1)(a) in (b) sporoči znesek, ki je nižji od 90 % finančnih sredstev, ki so ji bila dodeljena na podlagi Odločbe Komisije 2004/687/ES (4), lahko najpozneje do 10. julija 2005 na Komisijo naslovi prošnjo za naknadno financiranje stroškov v finančnem letu 2005, ki presegajo znesek, sporočen Komisiji v skladu s členom 16(1)(a) in (b), in do 90 % finančnih sredstev, ki so ji bila dodeljena na podlagi Odločbe 2004/687/ES;
                        
                     
                           (b)
                        
                        
                           prošnje za naknadno financiranje, ki jih Komisiji na podlagi člena 16(1)(c) sporočijo države članice, ki niso zajete v točki (a) tega odstavka, se sprejmejo na podlagi porazdelitve tiste vsote, ki ostane, ko se za vse države članice odšteje skupna vsota, uradno prijavljena na podlagi člena 16(1)(a) in (b) ter sprejeta, in skupna vsota, sprejeta na podlagi točke (a) tega odstavka;
                        
                     
                           (c)
                        
                        
                           Komisija v najkrajšem možnem času sporoči vsem državam članicam njihova končna dodeljena sredstva za finančno leto 2005.
                        
                     
         Člen 2
   Ta uredba začne veljati tretji dan po objavi v Uradnem listu Evropske unije.
   Člen 1(1) in (2) se za odobrene zahtevke za pomoč uporablja od 1. avgusta 2005.
   Člen 1(3) se uporablja od 1. julija 2005.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. julija 2005
      
         
            Za Komisijo
         
         Mariann FISCHER BOEL
         
            Članica Komisije
         
      
   
   
      (1)  UL L 179, 14.7.1999, str. 1. Uredba, kakor je bila nazadnje spremenjena z Uredbo Komisije (ES) št. 1795/2003 (UL L 262, 14.10.2003, str. 13).
   
      (2)  UL L 143, 16.6.2000, str. 1. Uredba, kakor je bila nazadnje spremenjena z Uredbo (ES) št. 1389/2004 (UL L 255, 31.7.2004, str. 7).
   
      (3)  UL L 313, 12.10.2004, str. 23.
   
      (4)  UL L 313, 12.10.2004, str. 23.“